
Text rozhodnutia
Súd: Krajský súd Bratislava Spisová značka: 7Sa/21/2016 Identifikačné číslo súdneho spisu: 1016201402 Dátum vydania rozhodnutia: 22. 08. 2016 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2016:1016201402.1 Uznesenie Krajský súd v Bratislave v právnej veci navrhovateľa: I. E., nar. XX.XX.XXXX, trvale bytom D. XX/XX, XXX XX S., kontaktná adresa: C. J.. M., V. X, XXX XX H., Č. S., proti odporkyni: Sociálna poisťovňa - ústredie, Ul. 29. augusta 8, 813 63 Bratislava, o invalidný dôchodok, takto r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Banskej Bystrici. o d ô v o d n e n i e : Dňa 29.07.2016 bol konajúcemu Krajskému súdu v Bratislave doručený návrh na preskúmanie rozhodnutia odporkyne č. XXX XXX XXXX X zo dňa 9.2.2016 spolu s posudkovou spisovou dokumentáciou navrhovateľa. Z obsahu spisu vyplýva, že navrhovateľ má trvalé bydlisko na adrese D. XX/XX, XXX XX S.. Podľa § 11 ods. 1 O.s.p. v platnom znení, konanie sa uskutočňuje na tom súde, ktorý je vecne a miestne príslušný na konanie. Príslušnosť sa určuje podľa okolností, ktoré sú tu v čase začatia konania a trvá do skončenia konania. Podľa § 246a ods. 2 O.s.p. v konaní podľa tretej hlavy piatej časti je miestne príslušný všeobecný súd navrhovateľa alebo krajský súd, v ktorého obvode je tento súd. Podľa § 85 ods. 1 O.s.p. všeobecným súdom občana je súd, v obvode ktorého má občan bydlisko, a ak nemá bydlisko, súd v obvode ktorého sa zdržuje. Podľa § 250d ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. Vzhľadom k tomu, že na predmetné konanie je podľa bydliska navrhovateľa vecne a miestne príslušný Krajský súd v Banskej Bystrici, súd rozhodol tak ako je uvedené vo výrokovej časti tohto uznesenia. Po právoplatnosti uznesenia bude spis zaslaný miestne príslušnému Krajskému súdu v Banskej Bystrici na ďalšie konanie. Poučenie: Proti tomuto uzneseniu odvolanie nie je prípustné.

